# AB „KLAIPĖDOS ENERGIJA“

PATVIRTINTA

Energijos ar kuro, reikalingo šilumos energijai gaminti, pirkimo komisijos

2022 m. birželio 16 d.

Protokolu Nr. D/2

**gamtinių dujų PIRKIMAS**

**ATVIRO KONKURSO SĄLYGOS**

TURINYS

1. BENDROSIOS NUOSTATOS
2. PIRKIMO OBJEKTAS
3. TIEKĖJŲ KVALIFIKACIJOS REIKALAVIMAI
4. ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE
5. PASIŪLYMO RENGIMAS, PATEIKIMAS, KEITIMAS
6. PASIŪLYMŲ GALIOJIMO UŽTIKRINIMAS
7. PIRKIMO DOKUMENTŲ PAAIŠKINIMAS
8. VOKŲ SU PASIŪLYMAIS ATPLĖŠIMO PROCEDŪROS
9. PASIŪLYMŲ NAGRINĖJIMAS, VERTINIMAS IR PALYGINIMAS
10. pirkimo sutarties sudarymas, keitimas, nutraukimas, ESMINĖS SĄLYGOS
11. ginčų nagrinėjimas
12. BAIGIAMOSIOS NUOSTATOS
13. PRIEDAI
14. **BENDROSIOS NUOSTATOS**
    1. Įsigyjančioji organizacija – AB „Klaipėdos energija“ numato pirkti gamtines dujas (toliau – Dujas), kurios bus reikalingos šilumos energijos gamybai.
    2. Pirkimo būdas – atviras konkursas (toliau – konkursas). Pirkimas atliekamas laikantis tiekėjų lygiateisiškumo, nediskriminavimo, abipusio pripažinimo, proporcingumo, skaidrumo ir protingumo principų, taip pat konfidencialumo bei nešališkumo reikalavimų.
    3. Šis pirkimas yra vykdomas vadovaujantis Lietuvos Respublikos Vyriausybės 2003-03-03 nutarimu Nr. 277 patvirtintomis Įmonių, veikiančių energetikos srityje, energijos ar kuro, kurių reikia elektros ir šilumos energijai gaminti, pirkimų taisyklėmis ir vėlesniais šio teisės akto pakeitimais (toliau – Taisyklės).
    4. Vartojamos pagrindinės sąvokos, apibrėžtos Lietuvos Respublikos energetikos įstatyme, Lietuvos Respublikos elektros energetikos įstatyme, Lietuvos Respublikos energijos išteklių rinkos įstatyme, Taisyklėse ir kituose energetikos srityje veikiančių įmonių pirkimus reglamentuojančiuose teisės aktuose.
    5. Pirkimą atlieka Įsigyjančiosios organizacijos generalinio direktoriaus įsakymu sudaryta pirkimo komisija, įgaliota atstovauti bendrovę energijos ar kuro, reikalingo šilumos energijai gaminti pirkimo procedūrose (toliau – Komisija).
    6. Įsigyjančioji organizacija pirkimo dokumentus, įskaitant skelbimą apie pirkimą, technines specifikacijas, dokumentų paaiškinimus (patikslinimus), esmines pirkimo sutarties sąlygas skelbia centrinėje viešųjų pirkimų informacinėje sistemoje (toliau – „CVP IS“) ir AB “Klaipėdos energija” internetiniame puslapyje [www.klenergija.lt](http://www.klenergija.lt), nuoroda: <https://www.klenergija.lt/verslui/kuro-pirkimai/>.
    7. Dalyvių išlaidos, patirtos rengiant ir pateikiant pasiūlymus yra neatlyginamos ir AB „Klaipėdos energija“ prie jokių aplinkybių nėra atsakinga už šias sąnaudas nepaisant pirkimo pravedimo procedūros ar rezultatų.
    8. Įsigyjančiosios organizacijos bendravimas su tiekėju vyks per kontaktinį asmenį. Bet kokia informacija, prašymai paaiškinti pirkimo sąlygas, pirkimo sąlygų paaiškinimai, pranešimai ar kitas įsigyjančiosios organizacijos ir tiekėjo susirašinėjimas (išskyrus pasiūlymų pateikimą) bus vykdomas raštu elektroniniu paštu. Kontaktiniai asmenys: Viešųjų pirkimų grupės vyresnioji vadybininkė Skaidra Tunaitienė, tel. (8 ~ 46) 392226, el.paštas: [skaidra.tunaitiene@klenergija.lt](mailto:skaidra.tunaitiene@klenergija.lt)
    9. Bet kokie Įsigyjančiosios organizacijos ir tiekėjų tarpusavio santykiai reguliuojami vadovaujantis Pirkimo sąlygomis bei Lietuvos Respublikos teisės aktais. Bet kokie ginčai tarp Įsigyjančiosios organizacijos ir tiekėjų sprendžiami Lietuvos Respublikos įstatymų ir kitų teisės aktų nustatyta tvarka.
    10. Įsigyjančioji organizacija bet kuriuo metu iki Pirkimo sutarties sudarymo turi teisę nutraukti Pirkimo procedūras, jeigu atsirado aplinkybių, kurių nebuvo galima numatyti, arba jeigu laimėjusio pasiūlymo kaina neatitinka Taisyklių 211.1 arba 43.11 papunktyje nurodytų sąlygų, ir dėl to neprisiimdama jokios atsakomybės tiekėjų atžvilgiu.
    11. Šiame Pirkime Įsigyjančioji organizacija taikys Lietuvos Respublikos Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų įstatymo (toliau – Įstatymas) **58 straipsnio 41 dalyje numatytus galimo Pirkimo laimėtojo pasiūlymo atmetimo pagrindus.**
    12. Šiam Pirkimui sutarties projektas nėra parengtas. **Esminės sutarties sąlygos išdėstytos Pirkimo sąlygų 10 skyriuje**. Pirkimą laimėjęs Tiekėjas rengia sutarties projektą, kuris galės būti derinamas ir koreguojamas bendru Įsigyjančiosios organizacijos ir laimėjusio Tiekėjo sutarimu. **Į sutarties projektą turi būti įtrauktos Pirkimo sąlygų 10 skyriuje nurodytos esminės sutarties sąlygos.** Sutarties projekto nuostatos negali prieštarauti Taisyklėms, Įsigyjančiosios organizacijos esminėms sutarties sąlygoms, Techninės specifikacijos bei Pirkimo sąlygų reikalavimams. Jeigu sutarties projektas neatitiks šiame punkte nurodytų reikalavimų, laikoma, kad Tiekėjas atsisako sudaryti sutartį taip, kaip nurodyta Pirkimo sąlygų 10.5 punkte.
15. **PIRKIMO OBJEKTAS**
    1. Perkamas objektas – **gamtinės dujos**.
    2. Vadovaujantis Taisyklių 2 punkto nuostatomis, Įsigyjančioji organizacija vykdo šilumos energijos gamybą, todėl Gamtinės dujos bus naudojamos šilumos energijos gamybos procese. Gamtinės dujos bus įsigyjamos pagal Įsigyjančios organizacijos vykdomos veiklos poreikį.
    3. Perkamų Gamtinių dujų savybės ir pristatymo vieta yra nustatyta Pirkimo techninėje specifikacijoje, Pirkimo dokumentų Priede Nr. 1. Pirkimo sąlygų Priede Nr. 1 **nurodyti Gamtinių dujų mėnesiniai kiekiai yra preliminarūs, skirti tiekėjų informavimui ir pasiūlymų palyginimui**.
    4. Įsigyjančioji organizacija numato, jog **maksimalus privalomas sunaudoti Gamtinių dujų kiekis 50 000  MWh.** Priklausomai nuo šilumos energijos vartotojų poreikio, dujas galima bus vartoti lanksčiai, nesilaikant techninėje specifikacijoje 1-oje lentelėje numatyto dujų kiekio konkrečiam mėnesiui, ketvirčiui. Gamtinių dujų paros vartojimo kiekis turės būti derinamas su gamtinių dujų tiekėju pagal Pirkėjo poreikį.
    5. Planuojamas **gamtinių dujų tiekimo laikotarpis nuo 2022 m. spalio 1 d. 7:00 val. iki 2023 m. spalio 1 d. 07:00.**
    6. Pirkimas į dalis neskaidomas, todėl pasiūlymai turi būti teikiami visam maksimaliai perkamam Gamtinių dujų kiekiui.
16. **TIEKĖJŲ KVALIFIKACIJOS REIKALAVIMAI**
    1. Tiekėjas, pageidaujantis dalyvauti pirkime, turi atitikti šiuos minimalius kvalifikacijos reikalavimus ir pateikti atitikimą pagrindžiančius dokumentus (jei reikalaujama):

1 lentelė

|  |  |  |
| --- | --- | --- |
| **Eil. Nr.** | **Kvalifikacijos reikalavimai** | **Kvalifikacijos reikalavimus įrodantys dokumentai** |
| 3.1.1. | Tiekėjas turi teisę verstis ta veikla, kuri reikalinga pirkimo sutarčiai įvykdyti | Lietuvos Respublikos Valstybinės energetikos reguliavimo tarybos išduotas leidimas, suteikiantis teisę verstis dujų sektoriuje licencijuojama dujų tiekimo Lietuvos Respublikoje veikla.  Įsigyjančioji organizacija pati patikrins duomenis Licencijų  informacinėje sistemoje adresu: https://www.regula.lt/dujos/Puslapiai/sarasai/gamtiniuduju-tiekimo-licencijas-turincios-imones.asp |
| 3.1.2. | Tiekėjui nėra iškelta restruktūrizavimo, bankroto byla arba bankroto procesas, vykdomas ne teismo tvarka, nėra inicijuota priverstinio likvidavimo procedūra ar susitarimas su kreditoriais arba jam nėra vykdomos analogiškos procedūros pagal valstybės, kurioje jis įsisteigęs, įstatymus | Įsigyjančioji organizacija savarankiškai patikrina duomenis nacionalinėje duomenų bazėje, adresu: <https://www.registrucentras.lt/jar/p/>  Iš ne Lietuvoje įsteigtų subjektų reikalaujama:  · atitinkamos užsienio šalies kompetentingos institucijos dokumento patvirtinančio reikalavimą\*.  Nurodyti dokumentai turi būti išduoti ne anksčiau kaip 120 dienų iki pasiūlymų pateikimo dienos. |
| 3.1.3. | Tiekėjas neturi neišnykusio ar nepanaikinto teistumo arba įsiteisėjusio apkaltinamojo teismo nuosprendžio už nusikalstamas veikas nuosavybei, turtinėms teisėms ir (ar) turtiniams interesams, ekonomikai ir verslo tvarkai, finansų sistemai | Iš Lietuvoje įsteigtų subjektų reikalaujama:  · išrašo iš teismo sprendimo arba · Informatikos ir ryšių departamento prie Vidaus reikalų ministerijos pažymos, arba  · valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis.  Iš ne Lietuvoje įsteigtų subjektų reikalaujama:  · atitinkamos užsienio šalies institucijos dokumento\*  Nurodyti dokumentai turi būti išduoti ne anksčiau kaip 120 dienų iki pasiūlymų pateikimo dienos. |

*\*Pastaba: Jeigu tiekėjas negali pateikti nurodytų dokumentų, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų jie gali būti pakeisti:*

*a) priesaikos deklaracija;*

*b) oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.*

* 1. Vertinant tiekėjo kvalifikaciją, AB „Klaipėdos energija“ turi teisę pareikalauti tiekėjo papildomos informacijos ir dokumentų, jei pateikta informacija ar dokumentai neįrodo tiekėjo atitikimo keliamiems kvalifikacijos reikalavimams.
  2. Užsienio valstybių tiekėjų kvalifikacijos reikalavimus įrodantys dokumentai legalizuojami vadovaujantis Lietuvos Respublikos Vyriausybės 2006 m. spalio 30 d. nutarimu Nr. 1079 „Dėl dokumentų legalizavimo ir tvirtinimo pažyma (Apostille) tvarkos aprašo patvirtinimo“ (Žin., 2006, Nr. 118-4477) ir 1961 m. spalio 5 d. Hagos konvencija dėl užsienio valstybėse išduotų dokumentų legalizavimo panaikinimo (Žin., 1997, Nr. 68-1699)
  3. Tiekėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią AB „Klaipėdos energija“ gali įrodyti bet kokiomis teisėtomis priemonėmis.
  4. Jei bendrą pasiūlymą pateikia ūkio subjektų grupė, Pirkimo sąlygų 3.1.1 - 3.1.3 punktuose nustatytus kvalifikacijos reikalavimus turi atitikti kiekvienas ūkio subjektų grupės narys atskirai. Siekiant pagrįsti atitikimą šiam kvalifikaciniam reikalavimui negalima sumuoti atskirų ūkio subjektų grupėje dalyvaujančių narių pajėgumų.
  5. Ūkio subjektų grupės pasiūlymas atmetamas, jeigu bent vienas grupės narys neatitinka šiose Pirkimo sąlygose nustatytų kvalifikacijos reikalavimų, kaip tai apibrėžta Pirkimo sąlygų 9.4 ir 9.10.1 p.

1. **ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE**
   1. Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį arba tinkamai patvirtintą jos kopiją.
   2. Jungtinės veiklos sutartyje turi būti nurodyta ir numatyta:
      1. Kiekvienos šios sutarties šalies įsipareigojimai, vykdant numatomą su Įsigyjančiąją organizacija sudaromą Sutartį;
      2. Už šios sutarties vykdymą atsakingas partneris;
      3. Šių įsipareigojimų dalis bendroje Sutartyje;
      4. Solidari visų šios sutarties šalių atsakomybė už prievolių Įsigyjančiajai organizacijai pagal Sutartį nevykdymą ir/ar netinkamą vykdymą;
      5. Kuris asmuo atstovauja ūkio subjektų grupei, jo atstovavimo apimtis, kontaktai (su kuo Įsigyjančioji organizacija turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją).
   3. Įsigyjančioji organizacija nereikalauja, kad ūkio subjektų grupės pateiktą pasiūlymą pripažinus laimėjusiu ir Įsigyjančiajai organizacijai pasiūlius sudaryti Sutartį, ši ūkio subjektų grupė įgautų tam tikrą teisinę formą.
   4. Jei pasiūlymą teikiantis tiekėjas Sutarties vykdymo metu numato remtis kitų ūkio subjektų, įskaitant subtiekėjus ir asmenis, kuriuos ketinama įdarbinti, pajėgumais, tokiu atveju privalo pateikti įrodymus, patvirtinančius jo galimybės Sutarties vykdymo metu naudotis kitų ūkio subjektų pajėgumais – tiekėjo su ūkio subjektu, kurio pajėgumais Sutarties vykdymo metu numato remtis tiekėjas, pasirašytas preliminarias sutartis, ketinimo protokolus ar kitus jiems lygiaverčius dokumentus. Dokumentuose turi būti aiškiai nurodyta ūkio subjekto, kurio pajėgumais bus remiamasi, sutikimas, kad tiekėjas Sutarties vykdymo metu remtųsi jo pajėgumais, kuo kiekviena iš šalių prisideda prie bendro tikslo siekimo, kiekvienos šalies įsipareigojimai, vykdant numatomą sudaryti Sutartį, šių įsipareigojimų vertės dalis bendroje Sutarties vertėje.
2. **PASIŪLYMO RENGIMAS, PATEIKIMAS, KEITIMAS**

## Pateikdamas pasiūlymą tiekėjas sutinka su šiomis konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.

## Tiekėjai pasiūlymus rengia lietuvių kalba. Tiekėjo ar jo įgalioto asmens pasirašytas pasiūlymas pateikiamas raštu užklijuotame voke.

## Pasiūlymas, pasirašytas tiekėjo arba jo įgalioto asmens, turi būti pateiktas raštu, adresu AB „Klaipėdos energija“ Sekretoriatas (III-ias aukštas) Danės g. 8, Klaipėda, Lietuva, iki 2022 m. liepos 7 d., 10.00 val. Vėliau gauti pasiūlymai nebus priimami.

## Tiekėjas, teikdamas pasiūlymą, išnagrinėja visus pirkimo dokumentus, formas ir terminus ir pasiūlyme pateikia:

* + 1. **Privalomai išperkamo fiksuoto GD kiekio GD kainą** eurais pagal paskutinio mėnesio (prieš pasiūlymo pateikimo dieną ėjusio paskutinio mėnesio) priešpaskutinės darbo dienos ICE biržos TTF indekso reikšmę, kuri yra skelbiama ICE biržos svetainėje https://www.theice.com (EUR/MWh, be PVM) ir nurodo siūlomą nuolaidą/antkainį, taikomą PVM bei bendrą kainą

## Į siūlomą GD kainą turi būti įskaityti visi mokesčiai ir visos Tiekėjo išlaidos iki techninėje specifikacijoje nurodyto prekybos taško, kuriuos privalo sumokėti Tiekėjas. Akcizo mokestis į siūlomą GD kainą neįtraukiamas.

## Už patiektas gamtines dujas yra taikoma kainos nustatymo formulė

## TTFI +/- [...] Eur/MWh, kur:

* ***TTFI*** *(angl. TTF Natural GAS Index)* ***–*** *kintanti gamtinių dujų kainos dedamoji (EUR/MWh, be PVM), lygi „TTFI“ indeksui, kurio reikšmė nustatoma kiekvieną mėnesį prieš dujų tiekimo mėnesį\* einančio mėnesio* ***priešpaskutinę*** *darbo dieną, kaip tai nustatyta ICE biržos metodikoje ir yra skelbiama ICE biržos svetainėje* [*https://www.theice.com/*](https://www.theice.com/) *bei prieinama pagal licenciją duomenų tiekėjams visame pasaulyje. \*****Pasiūlymo vertinimui laikoma, kad dujų tiekimo mėnuo yra 2022 m. liepos mėn. ir TTFI nustatoma pagal 2022 m. birželio 29 d. ICE biržos metodiką, skelbiama ICE biržos svetainėje*** [***https://www.theice.com/***](https://www.theice.com/) ***Eur/MWh.***
* **[...] Eur/MWh**  *tiekėjo pasiūlyta nuolaida/antkainis, kuris išreikštas Eur/MWh, be PVM. Reikšmė nurodoma dviejų skaičių po kablelio tikslumu.*
  1. Siekiant ekonominio naudingumo, sutarties galiojimo laikotarpiu Įsigyjančioji organizacija turi teisę prašyti tiekėjo fiksuoti gamtinių dujų kainą (TTF ± nuolaida/antkainis) ateities mėnesiams ir kiekiui, kai prognozuojama vidutinė gamtinių dujų ateities sandorių kaina, kuri skelbiama Intercontinental Exchange (ICE) interneto svetainės skiltyje Dutch TTF Gas Futures, planuojamam kainos fiksavimo laikotarpiui yra ne mažesnė už Įsigyjančiosios organizacijos prašymu Valstybinės energetikos reguliavimo tarybos apskaičiuotą svertinę vidutinę gamtinių dujų žaliavos kainą per paskutinius 36 mėnesius iki kainos fiksavimo. Fiksuota kaina gali būti ne daugiau kaip 10 procentų didesnė už Intercontinental Exchange (ICE) interneto svetainės skiltyje Dutch TTF Gas Futures skelbiamą atitinkamo pristatymo laikotarpio vidutinę gamtinių dujų ateities sandorių kainą.
  2. Tiekėjas turi pasiūlyti visą pirkimo objektą, kuris yra nurodytas pirkimo dokumentų 2.4. p.

## Pasiūlymas turi galioti 90 dienų, skaičiuojant nuo pasiūlymo pateikimo termino dienos.

## Pasiūlymą sudaro tiekėjo raštu pateiktų dokumentų visuma:

## pasiūlymas (užpildytas 2 priedas);

## Įgaliojimo ar kito dokumento, suteikiančio teisę pasirašyti tiekėjo pasiūlymą, jei pasiūlymą pasirašė ne įmonės vadovas, o įgaliotas asmuo, kopija;

## tiekėjo atitikimą minimaliems kvalifikaciniams reikalavimams patvirtinantys dokumentai, nurodyti pirkimų dokumentų 3.1.1. p.- 3.1.3 p. (1 lentelė)*;*

## jeigu pasiūlymą teikia ūkio subjektų grupė, jungtinės veiklos sutarties kopija;

## kita, tiekėjo manymu, reikalinga ir svarbi informacija susijusi su pirkimu.

* 1. Pasiūlymo lapai su priedais turi būti sunumeruoti, sutvirtinti tarpusavyje taip, kad negalima būtų jų išardyti nepaliekant tokį išardymą patvirtinančių žymių (pavyzdžiui, surišti ar sutvirtinti kniedėmis, tai yra sutvirtinti tarpusavyje), ir paskutinio lapo antrojoje pusėje patvirtinti tiekėjo ar jo įgalioto asmens parašu. Pasiūlymo (su priedais) paskutinio lapo antrojoje pusėje turi būti nurodytas tiekėjo ar jo įgalioto asmens vardas ir (ar) padėtas antspaudas (jeigu jie turi antspaudą), nurodyta pavardė, pareigos (jeigu jos yra) ir pasiūlymo lapų skaičius.
  2. Pasiūlymas įdedamas į voką, jis užklijuojamas. Ant voko turi būti užrašyta: „**PASIŪLYMAS gamtinių dujų PIRKIMUI“**, tiekėjo pavadinimas, adresas. Taip pat, ant voko turi būti užrašas: **„Neatplėšti iki 2022 m. liepos 7 d., 10.00 val.“**
  3. Pasiūlymas pateikiamas paštu arba per kurjerį.
  4. AB „Klaipėdos energija“ neatsako už pašto vėlavimus ar kitus nenumatytus atvejus, dėl kurių pasiūlymai nebuvo gauti ar gauti pavėluotai. Jeigu pasiūlymas gaunamas pavėluotai, neatplėštas vokas su pasiūlymu grąžinamas jį atsiuntusiam tiekėjui. Vokas su pasiūlymu grąžinamas ir tuo atveju, jeigu pasiūlymas pateiktas neužklijuotame voke.
  5. Tiekėjas gali pateikti tik vieną pasiūlymą. Šis apribojimas taikomas ir Taisyklių 9.11. papunktyje nurodytiems tiekėjams, priklausantiems susijusių įmonių grupei, t. y. visi asmenys, susiję nurodytais būdais, gali pateikti tik vieną pasiūlymą. Jeigu tokį pasiūlymą pateikia bent vienas iš tokių tiekėjų, kiti susiję asmenys dėl šio pirkimo objekto pateikti pasiūlymų negali. Jeigu atskirus pasiūlymus pateikia tiekėjai, tarpusavyje susiję pagal taisyklių 9.11.  papunktyje nurodytus kriterijus, vėliau pasiūlymą pateikusio tiekėjo dokumentai atmetami kaip neatitinkantys šiame taisyklių punkte nustatytos sąlygos.
  6. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
  7. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu AB „Klaipėdos energija“ jį gauna pateiktą raštu iki pasiūlymo pateikimo termino pabaigos.

1. **PASIŪLYMŲ GALIOJIMO ĮVYKDYMO UŽTIKRINIMAS**
   1. AB „Klaipėdos energija“ **nereikalauja**, kad tiekėjo pateikiamo pasiūlymo galiojimas būtų užtikrintas Lietuvos Respublikos civilinio kodekso nustatytais prievolių įvykdymo užtikrinimo būdais.
   2. Reikalaujamas Pasiūlymo galiojimo terminas nurodytas Pasiūlymo formoje. Tuo atveju, jeigu tiekėjas savo Pasiūlyme nenurodo jo galiojimo laiko, laikoma, kad Pasiūlymas galioja tiek, kiek reikalaujama Pirkimo sąlygose.
2. **PIRKIMO DOKUMENTŲ PAAIŠKINIMAS**
   1. AB „Klaipėdos energija“ atsako į kiekvieną tiekėjo rašytinį prašymą paaiškinti (patikslinti) pirkimo dokumentus per 3 darbo dienas nuo prašymo gavimo, tačiau ne vėliau kaip prieš 3 darbo dienas iki pasiūlymų pateikimo termino pabaigos, jeigu prašymas gautas likus pakankamai laiko, ne mažiau kaip prieš 6 darbo dienas iki pasiūlymų pateikimo termino pabaigos. Atsakymai į tiekėjų klausimus papildomai skelbiami pirkimo skelbime nurodytu interneto adresu.
   2. Nesibaigus pasiūlymų pateikimo terminui, AB „Klaipėdos energija“ savo iniciatyva gali paaiškinti (patikslinti) pirkimo dokumentus. Tokius paaiškinimus (patikslinimus) AB „Klaipėdos energija“ skelbia interneto adresu, nurodytu pirkimo skelbime, ne vėliau kaip likus 3 darbo dienoms iki pasiūlymų pateikimo termino pabaigos. Jeigu paaiškinimai paskelbiami vėliau, AB „Klaipėdos energija“ privalo atitinkamai pratęsti pasiūlymų pateikimo terminą.
   3. Įsigyjančioji organizacija, paaiškindama ar patikslindama Pirkimo dokumentus, privalo užtikrinti tiekėjų anonimiškumą, t. y. privalo užtikrinti, kad tiekėjas nesužinotų kitų tiekėjų, dalyvaujančių Pirkimo procedūrose, pavadinimų ir kitų rekvizitų.
   4. Įsigyjančioji organizacija nerengs susitikimų su tiekėjais dėl Pirkimo dokumentų paaiškinimų.
   5. Bet kokia informacija, Pirkimo sąlygų paaiškinimai, pranešimai ar kitas Įsigyjančiosios organizacijos ir tiekėjo susirašinėjimas bus vykdomas Pirkimo sąlygų 1.8 punkte nurodytais kontaktiniais adresais.
   6. Įsigyjančioji organizacija privalo užtikrinti, kad Pirkimo dokumentai, sprendimai ar kiti pranešimai būtų perduodami visiems Pirkime dalyvaujantiems tiekėjams vienodomis sąlygomis.
3. **VOKŲ SU PASIŪLYMAIS ATPLĖŠIMO PROCEDŪROS**
   1. Vokai su pasiūlymais bus atplėšiami Komisijos posėdyje, kuris įvyks AB „Klaipėdos energija“ 212 kab. (III aukštas) Danės g. 8, Klaipėdoje. Posėdžio pradžia yra **2022 m. liepos 7** **d., 10.00 val.**
   2. Vokų atplėšimo procedūroje turi teisę dalyvauti visi pasiūlymus pateikę tiekėjai arba jų atstovai.
   3. Atplėšus voką, pasiūlymo paskutiniojo lapo antrojoje pusėje pasirašo posėdyje dalyvaujantys Komisijos nariai.
   4. Vokų su pasiūlymais atplėšimo procedūroje dalyvaujantiems tiekėjams ar jų atstovams skelbiamas pasiūlymą pateikusio tiekėjo pavadinimas, pasiūlyme nurodyta pasiūlymo kaina Eur su PVM ir pranešama: ar pateikto pasiūlymo lapai reikiamai sutvirtinti tarpusavyje, sunumeruoti ir pasiūlymas paskutinio lapo antrojoje pusėje patvirtintas tiekėjo ar jo įgalioto asmens parašu, ar nurodytas įgalioto asmens vardas, pavardė, pareigos ir pasiūlymo lapų skaičius.
   5. Atplėšiant vokus su pasiūlymais, komisija leis posėdyje dalyvaujantiems Tiekėjams ar jų įgaliotiems atstovams viešai ištaisyti komisijos pastebėtus jų pasiūlymo lapų sutvirtinimo tarpusavyje ar įforminimo trūkumus, kuriuos įmanoma ištaisyti per posėdį: nesunumeruoti pasiūlymo puslapiai, paskutinio lapo antrojoje pusėje nėra Tiekėjo ar jo įgalioto asmens parašo ir (ar) antspaudo (jeigu jie turi antspaudą), nenurodytas Tiekėjo ar jo įgalioto asmens vardas, pavardė pareigos, pasiūlymo lapų skaičius.
   6. Apie vokų su pasiūlymais atplėšimo procedūrų metu paskelbtą informaciją raštu pranešama ir vokų atplėšimo procedūroje nedalyvaujantiems pasiūlymus pateikusiems Tiekėjams, jeigu jie to pageidauja raštu. Kiekvienas vokų atplėšimo procedūroje dalyvaujantis Tiekėjas ar jo atstovas turi teisę asmeniškai susipažinti su viešai perskaityta informacija, tačiau supažindindama su šia informacija Įsigyjančioji organizacija negali atskleisti Tiekėjo pasiūlyme esančios konfidencialios informacijos.

## Tuo atveju, kai pasiūlyme nurodyta kaina, išreikšta skaičiais, neatitinka kainos, nurodytos žodžiais, teisinga laikoma kaina, nurodyta žodžiais.

## Konkursui pateiktų pasiūlymų tolesnes nagrinėjimo, vertinimo ir palyginimo procedūras atlieka Komisija, nedalyvaujant pasiūlymus pateikusiems tiekėjams (arba jų atstovams).

1. **PASIŪLYMŲ NAGRINĖJIMAS, VERTINIMAS IR PALYGINIMAS**
   1. Pasiūlymuose nurodytos kainos vertinamos eurais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Lietuvos banko nustatytą ir paskelbtą euro ir užsienio valiutos santykį paskutinę pasiūlymų pateikimo termino dieną.
   2. Komisija nagrinėdama pasiūlymą nustato:
      1. ar dalyvis pateikė kartu su pasiūlymu teikiamus dokumentus (įgaliojimą, jei atstovauja įmonę pagal įgaliojimą, ar jungtinės veiklos sutartį);
      2. ar dalyvis atitinka pirkimo dokumentuose nustatytus minimalius kvalifikacinius reikalavimus;
      3. ar nepasiūlytos per didelės AB „Klaipėdos energija“ nepriimtinos kainos.
   3. Jei tiekėjas pateikė netikslius ar neišsamius duomenis apie savo kvalifikaciją, Komisija privalo tiekėjo raštu paprašyti per nurodytą terminą, ne trumpesnį kaip 3 darbo dienos, patikslinti pateiktus duomenis apie kvalifikaciją. Jei tiekėjas per nustatytą terminą nepateikia prašyme nurodytų duomenų, Komisija pasiūlymą atmeta.
   4. Komisija priima sprendimą dėl kiekvieno pasiūlymą pateikusio tiekėjo kvalifikacijos duomenų patikrinimo ir tiekėjams, kurių kvalifikaciniai duomenys neatitinka pirkimo dokumentų reikalavimų, raštu ne vėliau kaip per 2 darbo dienas nuo sprendimo dėl tiekėjo atitikties pirkimo dokumentuose nustatytiems kvalifikacijos reikalavimams priėmimo, praneša šio patikrinimo rezultatus pagrįsdama priimtus sprendimus. Teisę dalyvauti tolesnėse pirkimo procedūrose turi tik tiekėjai, kurių kvalifikaciniai duomenys atitinka pirkimo dokumentuose nustatytus minimalius kvalifikacinius reikalavimus.
   5. Komisija gali kreiptis į tiekėją, kad tiekėjas paaiškintų savo pasiūlymą, tačiau negali paprašyti, siūlyti arba leisti tiekėjui pakeisti pasiūlymo turinio esmę, t. y. pakeisti kainą arba padaryti kitų pakeitimų, dėl kurių pirkimo dokumentų reikalavimų neatitinkantis pasiūlymas taptų atitinkantis pirkimo dokumentų reikalavimus. Jei tiekėjas pateikia netikslius, neišsamius pirkimo dokumentuose nurodytus kartu su pasiūlymu tiekiamus dokumentus: tiekėjo įgaliojimą asmeniui pasirašyti pasiūlymą, jo nepatiekia, Komisija kreipiasi į tiekėją, kad šis patikslintų, papildytų arba pateiktų šiuos dokumentus per nustatytą terminą, ne trumpesnį kaip 3 darbo dienos nuo Komisijos prašymo išsiuntimo dienos.
   6. Komisija pasiūlymus vertina remdamasi mažiausios kainos kriterijumi.
   7. Komisija, pasiūlymų vertinimo metu radusi pasiūlyme nurodytos kainos apskaičiavimo klaidų, kreipiasi į tiekėją, kad per nurodytą terminą ištaisytų pasiūlyme pastebėtas aritmetines klaidas, nekeičiant per vokų su pasiūlymais atplėšimo posėdyje paskelbtos kainos. Taisydamas pasiūlyme nurodytas aritmetines klaidas, tiekėjas neturi teisės atsisakyti kainos sudedamųjų dalių arba papildyti kainą naujomis dalimis.
   8. Jeigu tiekėjas per Komisijos nurodytą terminą aritmetinių klaidų neištaiso, nepapildo ar nepateikia pirkimo dokumentuose nurodytų kartu su pasiūlymu teikiamų dokumentų ir (ar) nepaaiškina pasiūlymo, jo pasiūlymas atmetamas kaip neatitinkantis pirkimo dokumentuose nustatytų reikalavimų.
   9. Komisija gali atmesti visus pateiktus pasiūlymus, jeigu visų tiekėjų pasiūlytos kainos AB „Klaipėdos energija“ per didelės ir nepriimtinos.
   10. Komisija turi atmesti tiekėjo pateiktą pasiūlymą, jeigu:
       1. Pasiūlymą pateikęs tiekėjas neatitinka pirkimo dokumentuose nustatytų kvalifikacijos reikalavimų arba Komisijos prašymu nepatikslina pateiktų netikslių ar neišsamių duomenų apie savo kvalifikaciją;
       2. pateiktas pasiūlymas neatitinka pirkimo dokumentuose nurodytų reikalavimų.
   11. Neatmesti pasiūlymai surašomi į pasiūlymų eilę kainų didėjimo tvarka. Jeigu keli pasiūlymai pateikiami vienodomis kainomis, sudarant pasiūlymų eilę, pirmesnis į šią eilę įrašomas tiekėjas, kurio vokas su pasiūlymu yra gautas ir įregistruotas anksčiausiai.
   12. Vertinamos bus žodžiais nurodytos pasiūlymų kainos. Jeigu pasiūlyme kaina nebus nurodytas žodžiais, vertinamas bus skaičiais nurodyta kaina.
   13. Įsigyjančioji organizacija, nustačiusi pasiūlymų eilę ir galimą Pirkimo laimėtoją, iš jo reikalauja pateikti dokumentus, įrodančius, kad pasiūlymo atmetimo priežasčių, numatytų Įstatymo 58 straipsnio 41 dalies 1, 2 ir 3 punktuose:

|  |  |  |
| --- | --- | --- |
|  | **Įstatymo 58 straipsnio 41 dalyje nurodytos sąlygos:** | **Pateikti** |
|  | Tiekėjas, jo subtiekėjas, ūkio subjektai, kurių pajėgumais remiamasi, tiekėjo siūlomų prekių (įskaitant jų sudedamąsias dalis) gamintojas ar juos kontroliuojantys1 asmenys yra juridiniai asmenys, registruoti VPĮ 92 straipsnio 15 dalyje numatytame sąraše nurodytose valstybėse ar teritorijose | Jeigu tiekėjas, jo subtiekėjas, ūkio subjektas, kurio pajėgumais remiamasi, tiekėjo siūlomų prekių (įskaitant jų sudedamųjų dalių) gamintojas ar juos kontroliuojantis asmuo yra juridinis asmuo, pateikiama juridinio asmens vadovo patvirtinta juridinio asmens steigimo dokumentų kopija, Juridinių asmenų registro išplėstinis išrašas su istorija, Juridinių asmenų dalyvių informacinės sistemos išrašas arba atitinkami valstybės narės ar trečiosios šalies dokumentai; |
|  | Tiekėjas, jo subtiekėjas, ūkio subjektas, kurio pajėgumais remiamasi, tiekėjo siūlomų prekių (įskaitant jų sudedamąsias dalis) gamintojas ar juos kontroliuojantys1 asmenys yra fiziniai asmenys, nuolat gyvenantys VPĮ 92 straipsnio 15 dalyje numatytame sąraše nurodytose valstybėse ar teritorijose arba turintys šių valstybių pilietybę | Jeigu tiekėjas, jo subtiekėjas, ūkio subjektas, kurio pajėgumais remiamasi, tiekėjo siūlomų prekių (įskaitant jų sudedamųjų dalių) gamintojas ar juos kontroliuojantis asmuo yra fizinis asmuo, pateikiama asmens tapatybę patvirtinančio dokumento (tapatybės kortelės ar paso) kopija, leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopija ir pažyma apie deklaruotą gyvenamąją vietą arba atitinkami valstybės narės ar trečiosios šalies dokumentai; |
|  | Prekių (įskaitant jų sudedamąsias dalis) kilmė yra ar paslaugos teikiamos iš VPĮ 92 straipsnio 15 dalyje numatytame sąraše nurodytų valstybių ar teritorijų | Prekių kilmės sertifikatą ar gamintojo deklaraciją ar kitą dokumentą, patvirtinantį siūlomų prekių kilmę. |

*1 Šiuo atveju aktualios trys šio įstatymo sąvokos – kontroliuojančio asmens, kontrolės ir lemiamos įtakos:*

***Kontroliuojantis asmuo*** *– juridinis ar fizinis asmuo, turintis arba įgyjantis ūkio subjekto kontrolės teisę. Kontroliuojančiu asmeniu gali būti Lietuvos Respublikos pilietis, užsienietis ar asmuo be pilietybės arba ūkio subjektas, taip pat viešojo administravimo subjektas. Sutuoktiniai, tėvai ir jų nepilnamečiai vaikai (įvaikiai) laikomi vienu kontroliuojančiu asmeniu. Jeigu du ar daugiau juridinių ar fizinių asmenų, veikdami susitarimo pagrindu, įsigyja koncentruojamo ūkio subjekto kontrolę, tai kiekvienas iš šių juridinių ar fizinių asmenų yra laikomas kontroliuojančiu asmeniu.*

***Kontrolė*** *– visokios iš Lietuvos Respublikos ar kitos valstybės įstatymų ar sandorių atsirandančios teisės, suteikiančios juridiniam ar fiziniam asmeniui galimybę daryti lemiamą įtaką ūkio subjekto veiklai, įskaitant: 1) nuosavybės teisę į visą ar dalį ūkio subjekto turto arba teisę naudoti visą ar dalį ūkio subjekto turto; 2) kitas teises, kurios leidžia daryti lemiamą įtaką ūkio subjekto organų sprendimams ar personalo sudėčiai.*

***Lemiama įtaka*** *– padėtis, kai kontroliuojantis asmuo įgyvendina ar turi galimybę įgyvendinti savo sprendimus dėl kontroliuojamo ūkio subjekto ūkinės veiklos, organų sprendimų ar personalo sudėties. Šiame kontekste svarbus ir Komisijos suvestinis pranešimas dėl jurisdikcijos pagal Tarybos reglamentą (EB) Nr. 139/2004 dėl koncentracijų tarp įmonių kontrolės, kurio 13 punkte nurodyta, kad tais atvejais, kai kontrolė įgyjama ne tiesiogiai, o per kitą asmenį, kontroliuojančiu asmeniu laikomas ne tas tarpininkas, o galutinis kontrolės turėtojas.*

* 1. Įsigyjančioji organizacija, įvertinusi galimo pirkimo laimėtojo dokumentus, nurodytus 9.13 punkte, atmeta galimo pirkimo laimėtojo pasiūlymą, jei jis tenkina pasiūlymo atmetimo sąlygas:
     1. Tiekėjas ar jo teikiamos prekės ir/ar paslaugos atitinka Įstatymo 58 straipsnio 41 dalyje nustatytas sąlygas ar bent vieną iš jų;
     2. Tiekėjas per Įsigyjančiosios organizacijos nurodytą terminą nepateikė įrodymų, pateikė netinkamus ar neįrodančius dokumentus, jog Tiekėjas ar jo teikiamos prekės ir/ar paslaugos neatitinka Įstatymo 58 straipsnio 41 dalyje nustatytų sąlygų.
  2. Laimėtoju gali būti pasirenkamas tik toks tiekėjas, kurio pasiūlymas atitinka Pirkimo dokumentuose nustatytus reikalavimus ir tiekėjo siūloma kaina nėra per didelė ir Įsigyjančiai organizacijai nepriimtina. Tiekėjo siūloma kaina turi būti 5 procentais ir daugiau mažesnė už UAB „GET Baltic“ GD biržos operatoriaus interneto svetainėje skelbiamą atitinkamo pristatymo laikotarpio vidutinę GD biržos kainą Lietuvos prekybos aikštelėje.
  3. Įsigyjančioji organizacija, priėmusi sprendimą dėl laimėjusio pasiūlymo, apie šį sprendimą nedelsdama, bet ne vėliau kaip per 5 (penkias) darbo dienas, praneša kiekvienam pasiūlymą pateikusiam tiekėjui raštu. Tais atvejais, kai pasiūlymą pateikė tik vienas tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas. Tiekėjams, kurių pasiūlymai neįrašyti į šią eilę, kartu su pranešimu apie pasiūlymų eilę pranešama ir apie jų pasiūlymų atmetimo priežastis. Jei bus nuspręsta nesudaryti Sutarties, minėtame pranešime nurodomos tokio sprendimo priežastys.

1. pirkimo sutarties sudarymas, keitimas, nutraukimas, ESMINĖS Sąlygos
   1. Pirkimo sutartis yra sudaroma vadovaujantis Lietuvos Respublikos civiliniu kodeksu ir Taisyklėmis, o nutraukiama Pirkimo sutartyje ir Lietuvos Respublikos civiliniame kodekse nustatyta tvarka.
   2. AB „Klaipėdos energija“ siūlo sudaryti pirkimo sutartį su tuo tiekėju, kurio pasiūlymas Komisijos sprendimu pripažintas geriausiu. Geriausią pasiūlymą pateikusiam tiekėjui ne vėliau kaip per 5 darbo dienas nuo Komisijos sprendimo priėmimo raštu pranešama, kad jo pasiūlymas pripažintas laimėjusiu, ir nurodoma, iki kurio laiko reikia atvykti sudaryti pirkimo sutarties.
   3. Pirkimo sutartis sudaroma nedelsiant, bet ne anksčiau negu pasibaigia pirkimo sutarties atidėjimo terminas – 5 (penkių) darbo dienų laikotarpis, kuris prasideda nuo AB „Klaipėdos energija“ pranešimo apie pasiūlymų eilę ir laimėjusį pasiūlymą išsiuntimo visiems pasiūlymus pateikusiems tiekėjams dienos. Atidėjimo terminas gali būti nenustatomas, kai pasiūlymą pateikia vienas tiekėjas.
   4. AB „Klaipėdos energija“ iki pirkimo sutarties sudarymo turi teisę nutraukti bet kurias pirkimo procedūras, jeigu atsiranda aplinkybių, kurių nebuvo galima numatyti arba jeigu laimėjusio pasiūlymo kaina neatitinka Taisyklių 211.1 arba 43.11 papunktyje nurodytų sąlygų. Iki pirkimo sutarties sudarymo visais atvejais nutraukiamos bet kurios pirkimo procedūros, jeigu įsigyjančioji organizacija, siekdama įvykdyti Taisyklių 21 punkte arba 211.2 papunktyje ir 212 punkte nurodytas sąlygas, pateikia pavedimą įsigyti biržoje laimėjusiame pasiūlyme nurodytą biokuro ar gamtinių dujų kiekį už pasiūlyme nurodytą kainą ir sudaromas sandoris. Įsigyjančioji organizacija ne vėliau kaip per 3 (tris) darbo dienas nuo aplinkybių atsiradimo išsiunčia pranešimus apie tai Pasiūlymus pateikusiems tiekėjams, o jeigu Pasiūlymų/Galutinių pasiūlymų teikimo terminas dar nepasibaigęs, – papildomai paskelbia apie tai Pirkimo skelbime nurodytu interneto adresu.
   5. Jeigu laimėtojas raštu atsisako sudaryti pirkimo sutartį, arba iki AB „Klaipėdos energija“ nurodyto laiko nepasirašo pirkimo sutarties, arba atsisako sudaryti sutartį pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju AB „Klaipėdos energija“ siūlo sudaryti pirkimo sutartį tiekėjui ar tiekėjams, kurio pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti pirkimo sutartį.
   6. Sudarius pirkimo sutartį, AB „Klaipėdos energija“ kitiems pasiūlymus pateikusiems tiekėjams ne vėliau kaip per 3 darbo dienas išsiunčia pranešimus apie pirkimo sutarties sudarymą. Pranešime nurodoma, su kuo pasirašyta pirkimo sutartis, pirkimo objektas ir sutartyje nurodyta kaina.
   7. Sudarant Pirkimo sutartį, negali būti keičiama laimėjusio tiekėjo pasiūlyta nuolaida/antkainis, keičiamas kainos nustatymo būdas, pasiūlymo turinys, sutarties įvykdymo užtikrinimo reikalavimai (jei reikalaujama) ir esminės sutarties sąlygos.
   8. ESMINĖS SUTARTIES SĄLYGOS:
      1. Gamtinių dujų kaina sutarties galiojimo laikotarpiu bus apskaičiuojama:
         1. Privalomai išperkamo fiksuoto GD kiekio pagal formulę: TTF +/- [...] Eur/MWh, kur:

TTF (angl. TTF Natural Gas Index) – dujų tiekimo kainos dedamoji (Eur/MWh), lygi TTF indeksui, kurio reikšmė nustatoma prieš kiekvieną dujų tiekimo mėnesį einančio mėnesio priešpaskutinę darbo dieną bei taikoma pilną dujų tiekimo mėnesį kaip tai nustatyta ICE biržos metodikoje ir yra skelbiama ICE biržos svetainėje <https://www.theice.com/> bei prieinama pagal licenciją duomenų tiekėjams visame pasaulyje. Indeksas taikomas suapvalinus iki dviejų skaičių po kablelio tikslumu. Jei ši TTF indekso reikšmė prieš Ataskaitinį laikotarpį einančio mėnesio priešpaskutinę darbo dieną yra neigiama, tai TTF yra prilyginama 0 (nuliui).

[...] Eur/MWh – tiekėjo siūloma nuolaida/antkainis;

* + 1. Siekiant ekonominio naudingumo, sutarties galiojimo laikotarpiu Įsigyjančioji organizacija turi teisę prašyti tiekėjo fiksuoti gamtinių dujų kainą (TTF ± nuolaida/antkainis) ateities mėnesiams ir kiekiui, kai prognozuojama vidutinė gamtinių dujų ateities sandorių kaina, kuri skelbiama Intercontinental Exchange (ICE) interneto svetainės skiltyje Dutch TTF Gas Futures, planuojamam kainos fiksavimo laikotarpiui yra ne mažesnė už Įsigyjančiosios organizacijos prašymu Valstybinės energetikos reguliavimo tarybos apskaičiuotą svertinę vidutinę gamtinių dujų žaliavos kainą per paskutinius 36 mėnesius iki kainos fiksavimo. Fiksuota kaina gali būti ne daugiau kaip 10 procentų didesnė už Intercontinental Exchange (ICE) interneto svetainės skiltyje Dutch TTF Gas Futures skelbiamą atitinkamo pristatymo laikotarpio vidutinę gamtinių dujų ateities sandorių kainą.

Įsigyjančiosios organizacijos raštiškas prašymas dėl kainos fiksavimo pateikiamas Tiekėjui ne vėliau kaip paskutinę einamojo mėnesio darbo dieną. Įsigyjančiosios organizacijos rašytinis prašymas yra laikomas įsipareigojimu įsigyti iš Tiekėjo prašyme nurodytą GD kiekį už nurodytą GD tiekimo kainą t. y. fiksuota TTF reikšmė taikant antkainį/nuolaidą, nurodytą tiekėjo pasiūlyme. Tiekėjas, gavęs Įsigyjančiosios organizacijos prašymą fiksuoti GD tiekimo kainą ir kiekį konkrečiam tiekimo ataskaitiniam laikotarpiui, raštu informuoja Įsigyjančiąją organizaciją apie GD tiekimo kainos fiksavimą konkrečiam GD kiekiui ir konkrečiam ataskaitiniam laikotarpiui. GD tiekimo kainos dydis gali būti lygus arba mažesnis už Įsigyjančiosios organizacijos nustatytą ir prašyme nurodytą viršutinę GD tiekimo kainos ribą. Atskiras susitarimas dėl to nesudaromas.

* 1. Tiekėjo gamtinių dujų kaina turi būti 5 procentais ir daugiau mažesnė už UAB „GET Baltic“ GD biržos operatoriaus interneto svetainėje skelbiamą atitinkamo pristatymo laikotarpio vidutinę GD biržos kainą Lietuvos prekybos aikštelėje.
  2. Tiekėjui mokėtina suma už kalendorinį mėnesį: vartotojo suvartotą dujų kiekį (MWh) dauginant iš atitinkamą laikotarpį galiojančios GD tiekimo kainos;
  3. Atsiskaitymo terminas – \_\_\_\_\_\_\_\_\_\_\_\_\_\_\_\_\_\_(atsiskaitymo terminas nurodomas iš tiekėjo pasiūlymo), skaičiuojamos nuo laikotarpio, už kurį atsiskaitoma už vartotojo suvartotą GD kiekį, pabaigos. Tiekėjas įsipareigoja sąskaitą už laikotarpį už kurį atsiskaitoma už vartotojo suvartotą GD kiekį pateikti ne vėliau kaip per 3 (tris) darbo dienas nuo ataskaitinio laikotarpio pabaigos.
  4. Tiekėjo pasiūlyta GD nuolaida/antkainis (EUR/MWh, be PVM) negali kisti visu sutarties galiojimo laikotarpiu.
  5. Įsigaliojus Lietuvos Respublikos teisės aktams dėl pridėtinės vertės mokesčio (PVM) dydžio pasikeitimo, kuriais būtų keičiami PVM tarifai, mokėtinos sumos už per ataskaitinį laikotarpį patiektas dujas bus perskaičiuojamos nuo atitinkamų teisės aktų įsigaliojimo dienos taikant pasikeitusius PVM tarifus. Visos Pirkėjo Tiekėjui mokėtinos sumos su visais pakeitimais yra nurodomos PVM sąskaitoje faktūroje, o Sutartyje nustatyta dujų kaina ir (ar) bendra Sutarties vertė tikslinamos prie Sutarties šalims pasirašant priedą. Pasikeitus kitiems mokesčiams, Sutarties kaina nekeičiama.
  6. Tiekėjas, kitą darbo dieną nuo paskelbimo dienos, pateikia Įsigyjančiai organizacijai TTF biržoje paskelbtą GD kainą (EUR/MWh, be PVM).
  7. Gamtinių dujų kokybė turi atitikti Sutartyje, Techninėje specifikacijoje ir Lietuvos Respublikos įstatymuose bei kituose norminiuose teisės aktuose gamtinėms dujoms keliamus reikalavimus.
  8. Tiekėjas įsipareigoja gamtines dujas pristatyti Techninėje specifikacijoje nustatytais terminais ir tvarka.
  9. Sutarties šalys yra materialiai atsakingos viena kitai, jeigu dėl netinkamo šios sutarties sąlygų ar įsipareigojimų vykdymo ir nevykdymo kuri nors šios sutarties šalis patiria nuostolius:
     1. Jeigu Pirkėjas nesumoka Tiekėjui už patiektas gamtines dujas sutartyje nustatytais terminais, Tiekėjui pareikalavus, Pirkėjas įsipareigoja sumokėti 0,02 % dydžio delspinigius nuo nesumokėtos sumos už kiekvieną uždelstą dieną.
     2. Tiekėjui nepateikus specifikacijos 5 punkte nurodytų gamtinių dujų mėnesinių kiekių suderintų su Pirkėju ir/ar neužtikrinus 8.1 punkte paros gamtinių dujų kiekio, Tiekėjas padengia Pirkėjo gamtinių dujų balansavimo sąnaudas (disbalanso gamtinių dujų paros kaina minus gamtinių dujų tiekėjo ataskaitinio mėnesio gamtinių dujų pardavimo kaina padauginta iš nepatiekto paros kiekio, EUR be PVM).
  10. PVM sąskaita faktūra turi būti teikiama tik elektroniniu būdu. Elektroninės PVM sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos tiekėjo pasirinktomis priemonėmis. Europos elektroninių sąskaitų faktūrų standarto neatitinkančios elektroninės PVM sąskaitos faktūros gali būti teikiamos tik naudojantis informacinės sistemos „E. sąskaita“ priemonėmis ([www.esaskaita.eu](http://www.esaskaita.eu)).
  11. Sutarties sąlygos sutarties galiojimo laikotarpiu negali būti keičiamos, išskyrus tokias Sutarties sąlygas, kurias pakeitus nebūtų pažeisti Taisyklių 3 punkte nustatyti principai ir 4 punkte nurodyti tikslai.
  12. Pirkėjas turi teisę vienašališkai, nesikreipdamas į teismą, prieš 5 (penkias) kalendorines dienas raštu apie tai įspėjęs Tiekėją, nutraukti Sutartį, jeigu Tiekėjas iš esmės pažeidė Sutartį. Tiekėjo padarytas Sutarties pažeidimas laikomas esminiu, jeigu praleistas prievolės įvykdymo terminas; gamtinės dujos ar jų tiekimas neatitinka Sutartyje ir (ar) Techninėje specifikacijoje numatytų reikalavimų; Tiekėjo kvalifikacija tapo nebeatitinkančia šios Sutarties reikalavimų; Tiekėjui yra iškeliama bankroto ar restruktūrizavimo byla, arba bankroto procesas vykdomas ne teismo tvarka, inicijuotos priverstinio likvidavimo ar susitarimo su kreditoriais procedūros arba jam vykdomos analogiškos procedūros pagal šalies, kurioje jis registruotas, įstatymus; jei Tiekėjas dėl savo kaltės negali ir (arba) atsisako vykdyti Sutartyje numatytus įsipareigojimus ar bet kokią jų dalį, nepriklausomai nuo tokios dalies vertės; yra kitos aplinkybės, numatytos Lietuvos Respublikos civilinio kodekso 6.217 straipsnyje; kai paaiškėja, jog Tiekėjas atitinka bent vieną Lietuvos Respublikos Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų įstatymo 58 straipsnio 41 dalyje nurodytą sąlygą.
      1. Tiekėjas įsipareigoja atlyginti Pirkėjui dėl sutarties pažeidimo padarytus tiesioginius nuostolius, taip pat atlyginti Pirkėjui dėl to patirtas visas išlaidas.
  13. Sutartis įsigalioja nuo jos pasirašymo dienos ir galioja iki visiško sutartinių įsipareigojimų įvykdymo. Gamtinių dujų tiekimo laikotarpis nurodytas Techninėje specifikacijoje.
  14. Sutartis gali būti nutraukta bendru rašytiniu šalių susitarimu. Sutarties nutraukimo atveju, Sutarties šalys privalo įvykdyti įsipareigojimus, kilusius iki Sutarties nutraukimo/pasibaigimo dienos.

1. **GINČŲ NAGRINĖJIMAS**
   1. Kiekvienas pasiūlymą pateikęs tiekėjas, kuris mano, kad AB „Klaipėdos energija“ nesilaikė pirkimų dokumentuose nustatytų sąlygų ir pažeidė ar ketina pažeisti jo teisėtus interesus, turi teisę pareikšti AB „Klaipėdos energija“ pretenziją, taisyklėse nustatyta tvarka. Pretenzija turi būti pareikšta raštu per 5 darbo dienas nuo dienos, kurią tiekėjas sužino arba turi ir gali sužinoti apie tariamą savo teisių pažeidimą, bet ne vėliau kaip 5 darbo dienos iki pirkimo sutarties atidėjimo termino pabaigos arba sutarties pasirašymo. Pretenzija, pateikta praleidus šiame punkte nustatytą terminą, paliekama nenagrinėta, ir kitą darbo dieną apie tai informuojamas pretenziją pateikęs asmuo.
   2. AB „Klaipėdos energija“, gavusi pretenziją, nedelsdama sustabdo pirkimo procedūrą, kol išnagrinėjama ši pretenzija ir priimamas sprendimas. Jeigu tiekėjo rašytinė pretenzija gaunama per pirkimo sutarties atidėjimo terminą, AB „Klaipėdos energija“ privalo sustabdyti pirkimo procedūras, iki išnagrinės šią pretenziją ir priims dėl jos sprendimą. Jeigu dėl pretenzijų nagrinėjimo pratęsiami pirkimo sutarties pasirašymo ar kiti pirkimo procedūrų terminai, apie tai AB „Klaipėdos energija“ informuoja pasiūlymus pateikusius dalyvius, nurodydama terminų atidėjimo priežastį.
   3. AB „Klaipėdos energija“ išnagrinėja pretenzijas ir priima motyvuotą sprendimą ne vėliau kaip per 5 darbo dienas nuo pretenzijos gavimo, taip pat ne vėliau kaip kitą darbo dieną raštu praneša pretenziją pateikusiam Tiekėjui apie priimtą sprendimą. Apie pretenzijos pateikimą ir priimtą sprendimą dėl pretenzijos, AB „Klaipėdos energija“ informuoja ir kitus pasiūlymus pateikusius tiekėjus. Išnagrinėjus pretenziją, šio pirkimo procedūra tęsiama.
2. **BAIGIAMOSIOS NUOSTATOS**
   1. Bet kokie AB „Klaipėdos energija“ ir Tiekėjo tarpusavio santykiai, nenumatyti šiuose pirkimo dokumentuose, reguliuojami Lietuvos Respublikos įstatymais ir kitais teisės aktais.
3. **PRIEDAI**
   1. 1 priedas – Techninė specifikacija;
   2. 2 priedas – Pasiūlymo forma.

1 priedas prie pirkimo dokumentų

**Gamtinių dujų pirkimo AB „Klaipėdos energija“ objektams**

**Klaipėdos ir Gargždų miestuose 2022-2023 m.**

**Techninė specifikacija**

2022-06-09

1. **Pirkėjas:** AB „Klaipėdos energija“.
2. **Pirkimo objektas:** Gamtinės dujos (toliau – GD). Perkamos GD bus vartojamos šilumos gamybai Klaipėdos ir Gargždų miestuose AB „Klaipėdos energija“ eksploatuojamose katilinėse.
3. **GD pristatymo vieta:** Virtualus prekybos taškas AB „Amber Grid“ gamtinių dujų perdavimo sistemoje.
4. **Planuojamas GD tiekimo laikotarpis** nuo 2022 m. spalio 1 d. 7:00 val. iki 2023 m. spalio 1 d. 07:00.
5. **GD kiekis:** Preliminarus GD kiekis pirkimo sutarties galiojimo laikotarpiu – nurodytas 1-oje lentelėje. Priklausomai nuo šilumos energijos vartotojų poreikio, GD galima vartoti lanksčiai, nesilaikant 1-oje lentelėje numatyto GD kiekio konkrečiam mėnesiui, ketvirčiui. GD paros vartojimo kiekį derinti su GD tiekėju (toliau – Tiekėjas) pagal Pirkėjo poreikį.

*1 lentelė*

|  |  |  |  |  |  |  |  |
| --- | --- | --- | --- | --- | --- | --- | --- |
| **2022 metams planuojamas dujų kiekis, MWh** | | | | | | | |
| **I ketvirtis** | | **II ketvirtis** | | **III ketvirtis** | | **IV ketvirtis** | |
| Sausis | - | Balandis | - | Liepa | - | Spalis | 1 450 |
| Vasaris | - | Gegužė | - | Rugpjūtis | - | Lapkritis | 2 700 |
| Kovas | - | Birželis | - | Rugsėjis | - | Gruodis | 11 250 |
| **Iš viso:** | **0** | **Iš viso:** | **0** | **Iš viso:** | **0** | **Iš viso:** | **15 400** |
| **2022 metams iš viso:** | | | | | | | **15 400** |
|  | | | | | | | |
| **2023 metams planuojamas dujų kiekis, MWh** | | | | | | | |
| **I ketvirtis** | | **II ketvirtis** | | **III ketvirtis** | | **IV ketvirtis** | |
| Sausis | 8 400 | Balandis | 1 750 | Liepa | 1 100 | Spalis | - |
| Vasaris | 12 800 | Gegužė | 1 300 | Rugpjūtis | 1 200 | Lapkritis | - |
| Kovas | 5 450 | Birželis | 1 700 | Rugsėjis | 900 | Gruodis | - |
| **Iš viso:** | **26 650** | **Iš viso:** | **4 750** | **Iš viso:** | **3 200** | **Iš viso:** | **0** |
| **2023 metams iš viso:** | | | | | | | **34 600** |
| **Iš viso:** | | | | | | | **50 000** |

1. **Bendrieji reikalavimai Tiekėjui:**
   1. Tiekiamų GD kokybė ir kiti parametrai turi atitikti galiojančius Lietuvos Respublikos ir Europos Sąjungos standartus ir kitų galiojančių teisės aktų reikalavimus.
   2. Parduotų/nupirktų GD apskaita vykdoma pagal išankstines kiekio nominacijas parai.
   3. Tiekėjas Pirkėjui privalo pateikti informaciją apie tiekiamų GD sudėtį, tankį, kilmę ir vidutinį viršutinį dujų šilumingumą.
   4. Nedelsiant pranešti Pirkėjui apie avarijas bei gedimus ir GD tiekimo technologinio režimo pažeidimus, jei dėl šių pažeidimų yra apribojamas GD tiekimas į Pirkėjo pristatymo vietą.
2. **GD kaina:**
   1. GD kaina sutarties galiojimo laikotarpiu apskaičiuojama kiekvienam mėnesiui atskirai pagal ICE biržos TTF indekso reikšmę ir GD tiekėjo pasiūlytą antkainį/nuolaidą. Tiekėjo pasiūlytas antkainis/nuolaida nekinta visą sutarties galiojimo laikotarpį.
   2. ICE biržos TTF indekso reikšmė nustatoma einamo mėnesio (prieš GD tiekimo mėnesį) priešpaskutinę darbo dieną. ICE biržos TTF indekso reikšmė yra skelbiama ICE biržos svetainėje <https://www.theice.com> (EUR/MWh, be PVM).
   3. Tiekėjo GD kaina turi būti 5 procentais ir daugiau mažesnė už UAB „GET Baltic“ GD biržos operatoriaus interneto svetainėje skelbiamą atitinkamo pristatymo laikotarpio vidutinę GD biržos kainą Lietuvos prekybos aikštelėje.
   4. ICE biržos svetainėje priešpaskutinę einamo mėnesio darbo dieną paskelbus sekančio mėnesio po einamo mėnesio TTF indekso reikšmę, Tiekėjas kitą darbo dieną nuo TTF indekso reikšmės paskelbimo dienos, pateikia Pirkėjui ICE biržos svetainėje paskelbtą sekančio mėnesio po einamo mėnesio TTF indekso reikšmę (EUR/MWh, be PVM).
3. **Kitos sąlygos:**
   1. Esant padidėjusiam Pirkėjo GD vartojimo poreikiui tiekimo laikotarpiu, Tiekėjas turi užtikrinti ne mažiau kaip 3 000 MWh/parą GD kiekį.
   2. Tiekėjo siūlomas GD tiekimo kiekis GD tiekimo laikotarpiu turi būti ne mažesnis kaip 50 000 MWh.
   3. Tiekėjui nepateikus 5 punkte nurodytų GD mėnesinių kiekių suderintų su Pirkėju ir/ar neužtikrinus 8.1 punkte paros GD kiekio, Tiekėjas padengia Pirkėjo GD balansavimo sąnaudas (disbalanso GD paros kaina minus GD tiekėjo ataskaitinio mėnesio GD pardavimo kaina padauginta iš nepatiekto paros kiekio, EUR be PVM).

Gamybos ir aplinkosaugos skyriaus viršininkas Marius Petraitis

Priedas Nr. 2 „Pasiūlymas“

(Tiekėjo pavadinimas)

(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie tiekėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)

AB „Klaipėdos energija“

**PASIŪLYMAS**

**DĖL GAMTINIŲ DUJŲ pirkimo**

2022 m. \_\_\_\_\_\_\_\_\_\_\_\_\_\_\_\_\_ d.

# INFORMACIJA APIE TIEKĖJĄ

|  |  |
| --- | --- |
| Tiekėjo pavadinimas / Jungtinei veiklai susivienijusių Tiekėjų pavadinimai |  |
| Jungtinės veiklos sutarties atsakingas partneris *(pildoma, jei pasiūlymą teikia Jungtinei veiklai susivienijusių Tiekėjų grupė)* |  |
| Tiekėjo adresas(-ai)1 *(jei skiriasi, taip pat nurodyti ir adresą korespondencijai)* |  |
| Juridinio asmens kodas(-ai)1 |  |
| Tiekėjo PVM mokėtojo kodas(-ai)1 |  |
| Tiekėjo / Jungtinės veiklos sutarties atsakingo partnerio sąskaitos numeris ir banko pavadinimas |  |
| Tiekėjo / Jungtinės veiklos sutarties atsakingojo partnerio telefono numeris |  |
| Pasiūlymo pasirašymui Tiekėjo / Jungtinės veiklos atsakingojo partnerio įgalioto asmens vardas, pavardė |  |
| Pasiūlymą pateikusio Tiekėjo / Jungtinės veiklos atsakingojo partnerio kontaktinio asmens vardas, pavardė, telefono numeris, elektroninio pašto adresas2 |  |

Informacija apie kiekvieno **Tiekėjų grupės** nario savo jėgomis numatomų tiekti pirkimo objekto dalį (*pildoma, kai Pasiūlymą pateikia Tiekėjų grupė*)

|  |  |  |
| --- | --- | --- |
| Eil. Nr. | Tiekėjų grupės nario pavadinimas | Numatoma tiekti GD dalis |
| 1. |  |  |
| ... |  |  |

\_\_\_\_\_\_\_\_\_\_\_\_\_\_\_\_

*1 Tuo atveju, jei Pasiūlymą teikia Jungtinei veiklai susivienijusių Tiekėjų grupė, pateikiama informacija apie visus jungtinei veiklai susivienijusius Tiekėjus.*

*2 Elektroninio pašto adresas, kuriuo bus siunčiami atsakymai į klausimus, kvietimai, informaciniai pranešimai ir kita svarbi informacija.*

1. **PASIŪLYMAS**

Pasiūlymo kaina nurodoma eurais užpildant žemiau pateiktą 1 lentelę:

1 lentelė. Gamtinių dujų kaina

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Pirkimo objektas** | **Planuojamas pirkti gamtinių dujų kiekis, MWh** | **ICE biržos TTF indekso reikšmė** birželio 29 d.**, EUR/MWh be PVM** 5 | **Tiekėjo siūloma nuolaida/antkainis**3nuo ICE biržos gamtinių dujų TTF kainos,  **EUR/MWh be PVM** | **Gamtinių dujų vienos MWh kaina, EUR/MWh (be PVM)**  *(4 -/+ 5)*  **(naudojama pasiūlymų vertinimui)** | **Pasiūlymo kaina,**  **EUR be PVM**  *(3 x 6)* |
| *1* | *2* | *3* | *4* | *5* | *6* | *7* |
| 1. | Gamtinės dujos (GD) | 50 000 |  |  |  |  |
| **PVM 21%:** | | | | | |  |
| **Pasiūlymo kaina, EUR su PVM:** | | | | | |  |

**Tiekėjo siūlomas atsiskaitymo terminas** 6 – *\_\_\_\_\_\_\_\_\_\_\_\_\_\_\_*kalendorinių dienų.

*3 Siūlant nuolaidą, rašoma* ***„-“*** *ir nuolaidos dydis išreikštas eurais (pvz., jeigu Tiekėjas siūlo* ***1,00 EUR/MWh nuolaidą*** *nuo ICE biržos gamtinių dujų TTF kainos, tuomet Tiekėjas rašo* ***-1,00****).*

*Siūlant antkainį, rašoma „+“ ir antkainio dydis išreikštas eurais (pvz., jeigu Tiekėjas siūlo* ***1,00 EUR/MWh antkainį*** *nuo ICE biržos gamtinių dujų TTF kainos, tuomet Tiekėjas rašo* ***+1,00****).*

*5 Gamtinių dujų kaina pagal paskutinio mėnesio (prieš pasiūlymo pateikimo dieną ėjusio paskutinio mėnesio) priešpaskutinės darbo dienos ICE biržos TTF indekso reikšmę, kuri yra skelbiama ICE biržos svetainėje https://www.theice.com/, (EUR/MWh be PVM)*\* *Pasiūlymo vertinimui, dujų tiekimo mėnuo yra 2022 m. liepos mėn. (TTFI reikšmė 2022 m.* ***birželio 29 d.)***

*6* ***Atsiskaitymo terminas*** *– tiekėjas gali siūlyti savo atsiskaitymo terminus, kurie turi būti ne trumpesni nei 7 (septynios) kalendorinės dienos, skaičiuojamos nuo laikotarpio, už kurį atsiskaitoma už vartotojo suvartotą GD kiekį, pabaigos. Tiekėjas įsipareigoja sąskaitą už laikotarpį už kurį atsiskaitoma už vartotojo suvartotą GD kiekį pateikti ne vėliau kaip per 3 (tris) darbo dienas nuo ataskaitinio laikotarpio pabaigos.*

Pasirašydami šį pasiūlymą, tvirtinu, kad:

1. teikdami šį pasiūlymą, Tiekėjas \_\_\_\_\_\_\_\_\_\_\_\_\_\_\_\_\_\_\_\_*(Tiekėjo pavadinimas)* laikosi Pirkimo sąlygų 5.12 punkto reikalavimo;
2. pasiūlymo dokumentuose pateikti duomenys yra tikri;
3. sutinku su visomis Pirkimo dokumentuose nustatytomis sąlygomis;
4. siūlomas Pirkimo objektas visiškai atitinka Pirkimo dokumentuose nustatytus reikalavimus;
5. pasiūlymas galioja iki termino, nustatyto Pirkimo dokumentuose;
6. nėra aplinkybių dėl kurių Įsigyjančioji organizacija galėtų atmesti mūsų pasiūlymą vadovaudamasi Lietuvos Respublikos pirkimų, atliekamų vandentvarkos, energetikos, transporto ir pašto paslaugų srities perkančiųjų subjektų, įstatymo (toliau – PĮ) 58 straipsnio 41 dalies 1-4 punktais:

1) tiekėjas, jo subtiekėjas, ūkio subjektai, kurių pajėgumais remiamasi, tiekėjo siūlomų prekių (įskaitant jų sudedamąsias dalis) gamintojas ar juos kontroliuojantys asmenys **nėra** juridiniai asmenys, registruoti Viešųjų pirkimų įstatymo 92 straipsnio 15 dalyje numatytame sąraše nurodytose valstybėse ar teritorijose;

2) tiekėjas, jo subtiekėjas, ūkio subjektas, kurio pajėgumais remiamasi, tiekėjo siūlomų prekių (įskaitant jų sudedamąsias dalis) gamintojas ar juos kontroliuojantys asmenys **nėra** fiziniai asmenys, nuolat gyvenantys Viešųjų pirkimų įstatymo 92 straipsnio 15 dalyje numatytame sąraše nurodytose valstybėse ar teritorijose arba turintys šių valstybių pilietybę;

3) prekių (įskaitant jų sudedamąsias dalis) kilmė **nėra** ir/ar paslaugos **neteikiamos** iš Viešųjų pirkimų įstatymo 92 straipsnio 15 dalyje numatytame sąraše nurodytų valstybių ar teritorijų;

4) Mums žinoma ir mes sutinkame, kad dokumentų, įrodančių atitiktį PĮ 58 straipsnio 41 dalies nuostatų 1, 2 ir 3 punktui gali būti prašoma tik iš galimo laimėtojo, t. y. nustačius pasiūlymų eilę, iki laimėtojo nustatymo ir Įsigyjančiai organizacijai prašant mes juos pateiksime.

1. **PATEIKIAMŲ DOKUMENTŲ SĄRAŠAS IR KONFIDENCIALI INFORMACIJA**

Siekiant užtikrinti, kad Laimėjusių Tiekėjų Pasiūlymuose esančios informacijos paskelbimas neprieštarautų teisės aktų reikalavimams, teisėtiems Tiekėjų interesams arba netrukdytų laisvai konkuruoti tarpusavyje, **prašome nurodyti, ar pasiūlyme yra konfidencialios informacijos, kokia Pasiūlyme nurodyta informacija yra konfidenciali ir kodėl.**

Tiekėjas negali nurodyti, kad visas pasiūlymas yra konfidencialus arba, kad konfidenciali yra kaina.

|  |  |  |  |
| --- | --- | --- | --- |
| **Eil. Nr.** | **Dokumento pavadinimas** | **Ar dokumentas konfidencialus?**  **(Taip / Ne)** | **Paaiškinimas, kokia konkreti informacija dokumente yra konfidenciali** ir pagrindimas, kodėl nurodyta informacija yra konfidenciali |
| 1. |  |  |  |
| 2. |  |  |  |
| ... |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Tiekėjo arba jo įgalioto asmens vardas, pavardė, parašas)7

\_\_\_\_\_\_\_\_\_\_\_\_\_\_\_\_

*7 Jei Pasiūlymą Pirkimui pasirašo vadovo įgaliotas asmuo, prie pasiūlymo turi būti pridėtas rašytinis įgaliojimas arba kitas dokumentas, suteikiantis parašo teisę.*